recursal/SuperWikiNEXT-32B huggingface dataset:
|  |
| --- |
| Osa artikkelisarjaa |
| Viron politiikka |
|  |
| Valtio
* Perustuslaki
 |
| Presidenttiys
* Presidentti
 |
| Toimeenpano
* Pääministeri
* Viron hallitus
 |
| Lainsäädäntö
* Riigikogu
 |
| Oikeuslaitos
* Korkein oikeus
 |
| Vaalit
* Puolueet
* Viimeisimmät vaalit

	+ *Riigikogu*:
	+ 2011
	+ 2015
	+ 2019

	+ *Presidentti*: 2006
	+ 2011
	+ 2016

	+ *Kuntavaalit*: 2009
	+ 2013
	+ 2017

	+ *Eurovaalit*: 2009
	+ 2014
	+ 2019
 |
| Hallintoalueet
* Maakunnat
* Kunnat
 |
| Ulkosuhteet----
* Euroopan unionin politiikka
 |
| * n
* k
* m
 |

**Viron kansanäänestys uskonnollisesta opetuksesta julkisissa kansakouluissa** pidettiin 17. helmikuuta 1923 ja se oli maan ensimmäinen kansanäänestys. 

Viron luterilaiseen kirkkoon kuului maan väestöstä vuonna 1922 78 prosenttia ja kirkko oli hitaasti virolaistunut saksalaisuuden vaikutuksesta. Vuonna 1917 pidetyssä kirkolliskokouksessa päätettiin asettaa tavoitteeksi vapaa kansankirkko, joka olisi riippumaton valtiovallasta sekä ulkomaisesta määräysvallasta. Vuonna 1919 kirkko päätti, että valtio ja kirkko pysyisivät erillään, mikä kirjattiin samana vuonna myös maan perustuslakiin. Vaikka Suomessakin oli luterilainen kansankirkko, oli tilanne Viroon verrattuna siis täysin erilainen. Näihin päätöksiin vaikutti se, että Virossa vasemmistolaisuus oli hallitseva suuntaus aina vuoteen 1920 asti, jolloin alkoi oikeistopuolueiden valta-aika.

Viron bolševistista Neuvosto-Venäjää vastaan käyty vapaussota siirsi maata aika nopeastikin oikeammalle, johon ryhmään myös maan kristilliset kuuluivat. Kristillisiä arvoja korostaneen ja uskonnonopetusta vaatineen Kristillisen kansanpuolueen kannatus oli juuri suurimmilaan vuoden 1923 vaaleissa, jolloin se sai 8 paikkaa riigikoguun. Vuonna 1920 ja 1923 valitut riigikogut olivat vahvasti oikeistolaisia. Erityisesti asiaa käsitteli oikeistolainen Pätsin I hallitus, jossa myös kristillisillä oli edustuksensa. Kysymykseksi tässä hallituksessa nousi kuinka paljon kristillistä kulttuuria ja uskoa pitäisi korostaa kouluopetuksessa. Lopulta saatiin aikaiseksi kompromissiksi tehty lakiesitys, joka pantiin kansanäänestykseen. Virolaisten enemmistö äänesti "JAA" lakiesityksen puolesta. Lain hyväksymisen myötä kaikkien koulujen tuli tarjota oppilailleen uskonnonopetusta, jos heidän huoltajansa niin halusivat. Uskonnonopetus siis tuli kouluihin, mutta vapaaehtoisena. Tämä tulos tyydytti kristillisiä piirejä.
**Roeselarenkarjakoira** (holl. *Roeselaarse bouvier*, ransk. *Bouvier Roulers*) oli belgialainen koirarotu, joka rekisteröidään nykyisin virallisesti bouvieriksi.

Ulkomuoto
---------

Roeselarenkarjakoira oli poikkeuksellisen kookas karjakoira, jonka 83 senttimetrin maksimisäkäkorkeus vastasi korkeimpien molossikoirien mittoja. Se painoi 60 kg ja oli väriltään aina musta. Karvapeite oli karkea.

Luonne ja käyttäytyminen
------------------------

Roeselarenkarjakoira suhtautui vieraisiin pidättyväisesti, mutta oli perhettään kohtaan lempeä ja luotettava. Sen omistajan tuli olla kokenut koiraihminen, joka kykeni kouluttamaan tavallista haastavampiakin rotuja.

Alkuperä
--------

Rotu on saanut nimensä Länsi-Flanderissa sijaitsevan Roeselaren alueen mukaan, ja sen alkuperä on keskiajalla. Sitä pidetään bouvierin, ardennienkarjakoiran ja suursnautserin kantamuotona. Se tunnettiin omana rotunaan 1900-luvulle asti, mutta on nykyisin virallisesti sulautunut yhdeksi roduksi bouvierin kanssa, joten käytännössä se on rotuna kuollut sukupuuttoon.

Lähteet
-------

### Viitteet

1. 1 2 3 4 5 6  Krämer, E.-M. (2009). *Der grosse Kosmos Hundeführer*, s. 290. Kosmos: Stuttgart.
2. 1 2 3  Bouvier des Roulers. Worldly Dogs. Haettu 13.10.2023.
**Where We Belong** on irlantilaisen poikabändi Boyzonen kolmas ja viimeinen studioalbumi. Se julkaistiin vuonna 1998.

Ensimmäinen single, Mr. Bean -elokuvasta tuttu "Picture Of You" sijoittui toiseksi Ison-Britannian singlelistalla elokuussa 1997. Seuraava julkaisu oli myös kakkoseksi sijoittunut vanha Tracy Chapmanin hitti "Baby Can I Hold You", jonka levyttäminen oli Louis Walshin idea. Lähempänä itse albumin julkaisupäivää julkaistiin vielä "All That I Need", joka nousi listan kärkeen toukokuussa 1998. Myös itse albumi nousi ykköseksi Britanniassa ja korkeimmillaan sijalle 13 Suomessa.

Marraskuussa Britanniassa julkaistiin uusi versio albumista, jolle tuli muiden kappaleiden lisäksi loppuvuodesta julkaistut "No Matter What" ja "I Love The Way You Love Me". Samoihin aikoihin Yhdysvalloissa julkaistiin erilainen, pelkästään USA:n markkinoita varten tehty versio.

Albumi erosi bändin aiemmista siinä, että se oli teemaltaan tasaisempi, hyvin balladivoittoinen. Bändin jäsenet osallistuivat myös albumin tuottamiseen kirjoittamisen lisäksi. Ronan Keatingilla on ansioita seitsemällä laululla, Stephen Gatelylla kahdella ja Mikey Grahamilla yhdellä. Ronanin äidin kuolema nauhoitusten aikaan vaikutti albumin tunnelmaan ja siksi jotkin kappaleet ovat tavallisia Boyzone-biisejä synkempiä.

Kappaleet
---------

1. Picture of You – 3.28
2. Baby Can I Hold You – 3.14
3. All That I Need – 3.40
4. Must Have Been High – 3.25
5. And I – 4.02
6. That's How Love Goes – 3.55
7. Where Did You Go? – 4.40
8. I'm Learning (part one) – 3.41
9. One Kiss at a Time – 4.05
10. While the World Is Going Crazy – 5.09
11. This Is Where I Belong – 5.26
12. Will Be Yours – 3.37
13. Good Conversation – 3.55
14. You Flew Away – 4.23
15. I'm Learning (part two) – 3.01
16. No Matter What – 4.34
17. I Love The Way You Love Me – 4.06

USA:n versio
------------

1. I'll Never Not Need You
2. Walk On (So They Told Me)
3. All The Time In The World
4. No Matter What
5. Picture Of You
6. Baby Can I Hold You
7. All That I Need
8. One Kiss At A Time
9. And I
10. That's How Love Goes
11. Where Did You Go?
12. Will Be Yours
13. Must Have Been High
14. You Flew Away
15. I Love The Way You Love Me

Lähteet
-------

1. ↑  Where We Belong Spotify. Viitattu 13.10.2023.
**Säihkylurit** (*Chalcopsitta*) on kaijojen heimoon kuuluva lintusuku.

Säihkylurit ovat keskikokoisia, melko pitkäpyrstöisiä papukaijoja. Alanokan tyvellä niillä on höyhenistä paljas alue. Sukupuolet ovat kokonaan tai lähes kokonaan saman näköisiä. Nuorilla lureilla pyrstösulkien kärjet ovat terävät. Säihkylurien höyhenpuku on värikäs ja valon tulokulmasta riippuen enemmän tai vähemmän loistava.

Säihkylurit liikkuvat parvissa enimmäkseen puiden latvuksissa ja tulevat harvoin maahan. Ne syövät mettä, siitepölyä ja hedelmiä. Niiden kieli on erikoisrakenteinen siten että sen kärjessä on ikään kuin harja, jolla ne "harjaavat" siitepölyä kukista. Siitepölyä ne tarvitsevat tyydyttääkseen typen tarpeensa. Ne juovat mettä, joka varastoituu kupuun, ja joka käytetään ihonalaisen rasvan muodostamiseen.

Säihkylurit elävät Uusi-Guineassa ja sen lähialueilla.

Säihkylurilajit
---------------

* Kardinaaliluri *Chalcopsitta cardinalis*
* Mustaluri *Chalcopsitta atra*
* Ruskoluri *Chalcopsitta duivenbodei*
* Säihkyluri *Chalcopsitta scintillata*

Lähteet
-------

1. 1 2  Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q668938
* Wikispecies: Chalcopsitta
* CoL: 3LWH
* GBIF: 2479705
* iNaturalist: 19057
* IRMNG: 1010613
* ITIS: 177412
* NCBI: 176061

 |

 |
**Monivyöluri** (*Pseudeos fuscata*) on kaijalaji, joka muistuttaa lähisukuisia punalureja.

Koko ja ulkonäkö
----------------

Linnun pituus on noin 25 cm. Aikuisen linnun höyhenpuku on yleisväriltään oliivinruskea ja kauttaaltaan hyvin värikäs ja kirjava. Päälaki ja nokka ovat kellanoranssit. Naama, hartiat, siipisulat ja vatsavyö ovat sinimustat, pyrstö kirkkaan sininen ja rintavyö sekä vatsalaikku punaiset. Iiris on punainen ja koivet tummanharmaat. Sukupuolet ovat samannäköisiä. Äänet ovat korkeaa kirkumista.

Nuoret linnut ovat vatsapuolelta enemmän keltaisen tai oranssin kirjavia ja niiden selkä ja yläperä ovat himmeä keltaiset. Nokka on mustanruskea ja alanokan tyvi on kellahtava. Iiris on kellanharmaa.

Esiintyminen
------------

Monivyöluri esiintyy Uudessa-Guineassa lukuun ottamatta sisämaan korkeinta vuoristoa sekä Salawatissa Papualla ja Japensaarella Geelvink Bayssa.

Monivyölurin esiintymisalue on 50 000–100 000 neliökilometriä ja sen kanta on elinvoimainen.

Elinympäristö
-------------

Monivyölurit elävät sekä metsissä että savannilla noin 2 000 metrin korkeuteen saakka. Ne liikkuvat kovaäänisissä parvissa, joiden koko on 20–100 yksilöä.

Lisääntyminen
-------------

Laji on ilmeisesti yksiavioinen. Pesintä tunnetaan puutteellisesti.

Ravinto
-------

Monivyölurit liikkuvat meluisissa parvissa, jotka ruokailevat enimmäkseen puiden (muun muassa kookospalmun ja *Pittosporum ramiflorum*in) latvuksissa. Ne syövät kukkia, siitepölyä, mettä, hedelmiä ja hyönteisiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja.

Lähteet
-------

1. 1 2  BirdLife International: *Pseudeos fuscata* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 28.4.2014. (englanniksi)
2. 1 2 3 4 5  Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q997340
* Wikispecies: Pseudeos fuscata
* ADW: Pseudeos\_fuscata
* Avibase: 62A79530F0846617
* BirdLife: 22684528
* CoL: 4NMBX
* BOW: duslor1
* eBird: duslor1
* GBIF: 2479306
* iNaturalist: 19300
* IRMNG: 10593379
* ITIS: 554806
* IUCN: 22684528
* NCBI: 176072
* Species+: 6571
* TSA: 14723
* Xeno-canto: Pseudeos-fuscata

 |

 |
**Mindanaonluri** (*Trichoglossus johnstoniae*) on sateenkaarilurien sukuun kuuluva kaija.

Koko ja ulkonäkö
----------------

Linnun pituus on noin 20 cm. Aikuisen linnun höyhenpuvun yleisväri on vihreä. Otsa ja naama ovat ruusunpunaiset, alapuolen keltaiset höyhenet laajalti vihreäreunaiset tehden sen raidalliseksi, siipien alapeitinhöyhenet ja pyrstön alapeitinhöyhenet kellanvihreät ja pyrstö päältä vihreä, alapuolelta oliivinkeltainen. Nokka on oranssinpunainen, iiris punainen ja koivet vihertävänharmaat. Sukupuolet ovat samanvärisiä.

Esiintyminen
------------

Mindanaonluri esiintyy Mindanaon saarella Filippiineillä. Lajin kanta on silmälläpidettävä.

Elinympäristö
-------------

Mindanaonlurit elävät vuoristometsissä yli kilometrin korkeudella.

Lisääntyminen
-------------

Laji on ilmeisesti yksiavioinen. Pesintä tunnetaan vangittuina elävistä linnuista. Pesä on puunkolossa. Naaras munii 2 munaa ja hautoo niitä noin 3 viikkoa. Koiras ruokkii hautovaa naarasta ja yöpyy pesäkolossa. Poikaset lähtevät pesästä noin kuukauden ikäisinä.

Ravinto
-------

Mindanaonluri liikkuvat yleensä parvissa, joissa on noin 15-30 yksilöä. Parvet ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.

Lähteet
-------

1. 1 2  BirdLife International: *Trichoglossus johnstoniae* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 24.4.2014. (englanniksi)
2. 1 2 3 4 5  Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q619612
* Wikispecies: Trichoglossus johnstoniae
* ADW: Trichoglossus\_johnstoniae
* ARKive: trichoglossus-johnstoniae
* Avibase: C164958E218369B8
* BirdLife: 22684559
* CoL: 58CK5
* BOW: minlor1
* eBird: minlor1
* EoL: 1177811
* GBIF: 2479671
* iNaturalist: 19124
* IRMNG: 10717750
* ITIS: 554809
* IUCN: 22684559
* NCBI: 678588
* Species+: 3786
* Xeno-canto: Trichoglossus-johnstoniae

 |

 |
**Kiirastuli** on runoilija Yrjö Jylhän tunnetuin runokokoelma. Se julkaistiin välirauhan aikana vuonna 1941. Runot käsittelevät inhimillisyyttä sodan kauheuksien keskellä, sotaa edeltävää ja sodanjälkeistä aikaa. Jylhä oli mukana talvisodassa komppanianpäällikkönä Taipaleen lohkolla, ja runoilijan omat kokemukset näkyvät runoissa. Vuonna 1951 julkaistiin lyhennetty ja Erkki Tantun kuvittama painos.

* Yrjö Jylhä: *Kiirastuli: runoja rauhan ja sodan ajoilta*. Otava, 1941.
* Yrjö Jylhä: *Kiirastuli*. Kuvittajana Erkki Tanttu. Otava, 1951.

Kokoelman tunnettuja runoja ovat muun muassa jouluruno *Pyhä yö*, joka on alluusio jouluevankeliumista. Kirvesmies Joosepille ja tämän vaimolle Marjatalle syntyy jouluna poikalapsi, ja Jooseppi muiden sotilaiden kanssa rintamalla hiljentyy joulua viettämään:

> »Ja Suomen korpien yllä hohti / nyt tähti suurempi muita, / ja me kaikki käännyimme sitä kohti, / ja meidät kaikki se kotiin johti, / se tähti suurempi muita.» 
> 
> 

Paljon lainattu runo on *Kaivo*, jossa haavoittunut sotilas vaikeroi ja pyytää vettä. Toveri lähtee luotisateeseen kaivoa kohti, mutta kuolee matkalla. Runon lopuksi haavoittuneen sanat toistuvat vielä kerran:

> »Haavoissaan vain joku hiljaa huokaa: / veljet, vesitilkka tuokaa –» 
> 
> 

Inhimillisyyttä käsittelevä *Kohtaus metsässä* kertoo toisiaan tähtäävien vihollissotilaiden kohtaamisesta metsässä. 

> » On hällä oikeus tappaa, ja sulla – / mut mistä saitte sen oikeuden? / Ei voi hän vieraaksi majaas tulla: / hän on vihollinen.» 
> 
>

Lähteet
-------

1. ↑  TUOMINEN, SISKO: Talvisota tunteiden historiana. Yrjö Jylhän Kiirastuli-runokokoelman ja historiallisen tilanteen kohtaaminen (gradu)[vanhentunut linkki]
2. ↑  Simo S. Salo: Yrjö Jylhän Kiirastuli. Parhaan sotarunokokoelman synty (Arkistoitu – Internet Archive), esitelmä 13.3.2006, viitattu 27.10.2007
3. ↑  Yrjö Jylhä (1903-1956)

Kirjallisuutta
--------------

* Jylhä, Yrjö: *Kiirastuli*. Kuvat piirtänyt Erkki Tanttu. 2. painos kuvitetusta laitoksesta 1951. - 1. painos 1941. - 7. painos 2007. Helsingissä: Otava, 1982. ISBN 951-1-07006-1.
**Into Ilo Lätti** (1. joulukuuta 1913 Impilahti – 5. joulukuuta 1985 Helsinki) oli suomalainen tanssija ja koreografi.

Jatkosodan aikana 1942–1944 Lätti toimi tanssijana viihdytysjoukoissa Karhumäen tivolin kabaree- ja tanssiesityksissä. Sodan jälkeen hän vieraili tanssijana myös ulkomailla, muun muassa Malmön kaupunginteatterissa vuosina 1947–1948. Myöhemmin Lätti oli Suomen Kansallisbaletin balettimestari. Lätin huomattaviin koreografintöihin kuuluu esimerkiksi Kansallisbaletissa vuonna 1960 ensi-iltansa saanut baletti *Kolmikolkkahattu*, jossa hän esiintyi myös tanssijana.

Lätti piti Helsingissä myös omaa balettikoulua, jossa 1960-luvulla opiskelivat monet nuoret tanssijalahjakkuudet, kuten Marja Korhola ja Ritva Kasurinen. Hän antoi opetusta myös flamencotanssista innostuneelle Reima Nikkiselle, sillä Lätti oli itse opiskellut flamencoa Sevillassa.

Lätti esiintyi useassa suomalaisessa pitkässä elokuvassa tanssijana ja näyttelijänä, ja hän esiintyi 1960-luvulla myös televisiossa.

Lätti palkittiin Pro Finlandia -mitalilla vuonna 1966.

Lähteet
-------

* Into Lätti Elonetissä.
* Into Lätti (danceinfo.fi)[vanhentunut linkki]
* Tuula Rekola: / Nikkinen, Reima (1944–) *Kansallisbiografia-verkkojulkaisu (maksullinen)*.  15.1.2010. Helsinki:  Suomalaisen Kirjallisuuden Seura.
* Viihdytysjoukot taistelivat sotaväsymystä vastaan[vanhentunut linkki]

### Viitteet

1. ↑  *Mitä Missä Milloin*, s. 115. Helsinki: Otava, 1987. ISBN 951-1-08999-4.
2. ↑  Suomen Leijonan Pro Finlandia -mitalin saajat 1945-2020 - Ritarikunnat *ritarikunnat.fi*.  9.10.2020. Viitattu 14.6.2021.

Aiheesta muualla
----------------

* Into Lätti Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |
Pyhän Hallvardin patsas Nidarosin tuomiokirkossa
**Hallvard Vebjørnsson** eli **Pyhä Hallvard** (n. 1020 – 1043) on norjalainen pyhimys. Tarun mukaan hän kuoli vuonna 1043 nuolen osumaan pelastaessaan raskaana olevaa naista, jonka kimppuun oli käyty Drammenvuonossa. Hallvardin ruumis upotettiin vuonoon myllynkivi kaulassa, mutta se nousi myöhemmin kellumaan painosta huolimatta. Hänet haudattiin ensin Lieriin ja pyhäinjäännökset siirrettiin ensimmäiseen Oslon tuomiokirkkoon 1100-luvulla. Hallvard on edelleen Oslon suojelupyhimys ja häntä juhlitaan vuosittain 15. toukokuuta.

* Pyhä Hallvard Oslon vaakunassa.Pyhä Hallvard Oslon vaakunassa.
* Pyhä Hallvard Oslon kaupungintalon seinässä.Pyhä Hallvard Oslon kaupungintalon seinässä.

Lähteet
-------

1. ↑  Norseng, Per G.: Sankt Hallvard *Store norske leksikon*.  24.5.2023. Viitattu 7.6.2023. (norjaksi)

Aiheesta muualla
----------------

* Kuvia tai muita tiedostoja aiheesta **Pyhä Hallvard** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |
**Suvantokatu**  on itä-länsisuuntainen katu Joensuun keskustassa. Se johtaa Pielisjoen rannasta Suvantosillalta  Rantakadulta Länsikadulle Mehtimäen urheilupuiston laitaan. Nimensä katu on saanut sijaintinsa mukaan Pielisjoen suvannosta.

Kadun varren rakennuksia
------------------------

Vuosina 1893-96 valmistunut Johanssonin talo Suvantokadun varrella.
Suvantokadun varrella on eteläpuolella, joelta päin alkaen:

* Johanssonin talo, Rantakatu 11, (arkkitehti Emil Gustafsson, 1893, käytetty myös nimeä Johnssonin talo). Toiminut turistihotellina ja poliisilaitoksena (1953–1982). Remontoitu vuonna 2022 pienyritysten toimitilaksi ja hotelliksi nimellä Johanssonin talo 1849.
* Wanha Kulma, Rouge Bar & Bistro (2022)
* Citymarket (1980), ulko- ja sisätilaremontti valmistui 2023
* Koulukadun pysäköintikenttä
* K-Market (entinen Iso-Etu ja Valintatalo), purettu 2022
* Useita asuinkerrostaloja

Suvantokadun varrella on pohjoispuolella, joelta päin alkaen:

* Taitokortteli
* Surakan talo (1849), ravintola Suvannon Santra
* Piiroisen talo, entinen ravintola Rousti
* Kiinteistö Oy Tori-Suvanto (1981), jossa muun muassa ylioppilaskunnan kokoustila Suvas ja vanhusten kohtaamispaikka Torikievari.
* ravintola Mikko
* ravintola Kielo (taloyhtiö Koivulan kulma, 1956)
* entinen Pelastusarmeijan talo (1971)

Poikkikadut
-----------

Poikkikatuja ovat joelta päin luettuna Torikatu, Kauppakatu, joka on myös kävelykatu Suvantokadulta pohjoiseen, Kirkkokatu, Koulukatu, Kalevankatu, Merimiehenkatu ja Sepänkatu.

Liikenne
--------

Liikennevalot ovat Torikadun, Kauppakadun ja Kirkkokadun risteyksissä. Liikenneympyröitä on Rantakadun ja Koulukadun risteyksissä. Suvantokatu on liikenneympyröitä lukuun ottamatta etuajo-oikeutettu katu.

Pyörätiet
---------

Kadun pohjoislaidalla kulkee pyörätie Koulukadun ja Länsikadun välillä.

Taideteokset
------------

Koulukadun risteyksen liikenneympyrässä on Hannu Sirenin teos Rinkeli (2015).

Lähteet
-------

1. ↑  Kulttuuri- ja rakennushistorialliset suojelukohteet. Joensuu 1987.
2. ↑  Johanssonin talo 1849 *johanssonintalo.fi*. Viitattu 6.9.2022.
3. ↑  Aaro Virolainen: Vanha puutalo sai uuden elämän.  *Karjalainen*, 15.9.2022, s. 8.
**Ulrich Stern** on Code Lyoko -televisiosarjassa ja sen jatko-osassa esiintyvä kuvitteellinen poika. Hän on sarjan alussa 13-vuotias. Hän on luonteeltaan vakava, hiljainen ja rohkea. Sarjan aikana hänestä kehittyy vakava riskinottaja. Hänellä on ruskeat hiukset, eikä hän ole hyvä koulussa, sillä hänen koetuloksensa ovat yleensä vain hieman yli hylätyn. Tämän vuoksi Ulrichilla on tulehtuneet välit isänsä kanssa. Ulrich on tosin on hyvä liikunnassa, mikä pitää arvosanan korkeana ja isänsä ylpeänä. Ulrich on ihastunut Yumiin ja kilpailee hänestä toisen pojan, Williamin kanssa. Ulrich jakaa huoneen Oddin kanssa.

Ulrichin vaatteet ovat vaihtuneet Maassa yhden kerran. Kolmella ensimmäisellä tuotantokaudella Ulrichilla on beige paita, maastonvärinen takki ja maastonväriset housut. Neljännellä tuotantokaudella hänellä on tummanvihreä paita, maastonvärinen takki ja siniharmaat farkut.

Ulrich muistuttaa Lyokossa samuraita. Lyokossa hänen aseensa on miekka, joka vaihtui neljännellä tuotantokaudella kahteen miekkaan. Hänen voimansa ovat supersprintti ja kolmiintuminen. Ulrichin ajoneuvona on lentopyörä. Ulrich on Lyokotaistelijoista vahvin ja nopein. Hän joutuu yleensä taistelemaan Williamia vastaan ja on myös voittanutkin hänet. Ulrichin yksi merkittävimmistä teoista on se kun hän tuhosi Kolossin.

Lähteet
-------

1. 1 2 3  Characters > Ulrich • Code Lyoko - CodeLyoko.Fr *en.codelyoko.fr*. Viitattu 14.7.2022.
2. ↑  *Code Lyoko* (*Code Lyoko*): 4. tuotantokausi, 29. jakso: "Viimeiseen pisaraan" ("Contre-attaque"). Viitattu 14.7.2022.

*Code Lyoko*

|  |  |
| --- | --- |
| Hahmot | 
* Jeremy Belpois
* Odd Della Robbia
* Yumi Ishiyama
* Aelita Schaeffer
* Ulrich Stern
* Luettelo hahmoista

 |
| Televisiosarjat | 
* *Code Lyoko* (Luettelo jaksoista)
* *Code Lyoko: Evolution* (Luettelo jaksoista)
* *Garage Kids*

 |
| Videopelit | 
* *Code Lyoko*
* *Code Lyoko: Quest for Infinity*
* *Code Lyoko: Fall of X.A.N.A.*

 |
| Musiikki | 
* *Subdigitals*

 |
**Carl Fredrik von Burghausen** (20. maaliskuuta 1811 Kirkkonummi – 17. helmikuuta 1844 Tukholma) oli suomalainen sanomalehtimies ja kirjailija.

Von Burghausenin vanhemmat olivat kapteeni Karl Gustaf von Burghausen (k. 1812) ja hänen toinen puolisonsa Fredrika Nordberg. Von Burghausen kävi Helsingin triviaalikoulua ja pääsi ylioppilaaksi 1832. Hän oli maanmittausoppilaana 1832.

Von Burghausen työskenteli Helsingfors Morgonblad-lehden toimituksessa. Hän julkaisi yhdessä H. G. Piponiuksen kanssa vuonna 1840 kirjallista lehteä *Wanadis. Dikt och sanning,* joka ilmestyi kuitenkin vain puolen vuoden ajan.

Von Burghausen muutti Ruotsiin 1841. Ruotsissa hän julkaisi salanimellä *Paavo Suomalainen* kaksi pamflettia jotka käsittelivät Suomen asemaa Venäjän yhteydessä. Hän alkoi julkaista myös Tukholman kaupungin historiaa käsittelevää teossarjaa josta ehti kuitenkin ilmestyä vain ensimmäinen osa ennen von Burghausenin kuolemaa.

Teoksia
-------

* *Ett och annat om Finland*. Stockholm 1842 (salanimellä *Paavo Suomalainen*)
* *Stockholm, dess historia och topografi samt beskrifning etc*. 1842
* *Ett och annat om Finland : tillökt med censuren, Sveriges ställning till Ryssland och thronföljarens besök*. Stockholm 1843 (salanimellä *Paavo Suomalainen*)
* *Bruno* : novell. 1853, kirjoitettu yhdessä A. G. Ingeliuksen kanssa.

Lähteet
-------

* Kotivuori, Yrjö: Karl Fredrik von Burghausen. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 15.12.2013.
* Svenskt Biografiskt Lexicon : Carl Fredrik von Burghausen
* Arno Forsius : Adolf Iwar Arwidsson – katsaus kansallisen herättäjän elämänvaiheisiin (Arkistoitu – Internet Archive)

Aiheesta muualla
----------------

* Von Burghausenin elämäkerta Kansallisbiografiassa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ruotsi

 |
|  |
| Henkilöt | 
* Kansallisbiografia
* Biografiasampo
* Ylioppilasmatrikkeli 1640–1852

 |

 |
**Chilen sosialistinen puolue** (esp. *Partido Socialista de Chile*) on poliittinen puolue Chilessä ja on mukana Chilen nykyisessä *Demokraattisten puolueiden koalition* (esp. *Concertación de Partidos por la Democracia*) hallituksessa. Sosialistisen puolueen ehdokas Chilen presidentti Ricardo Lagos Escobar voitti maan presidentinvaalit vuonna 1999. Ensimmäisellä kierroksella hän sai äänistä 48 % ja toisella kierroksella 51,3 % äänistä. 16. joulukuuta 2001 pidetyissä vaaleissa, *Demokraattisten puolueiden koalition* jäsenenä, sosialistinen puolue sai 10 paikkaa 117:stä kansalliskongressin eli alahuoneen paikasta ja 5 paikkaa senaatin eli ylähuoneen 38:sta paikasta. Vuoden 2005 vaaleissa puolue sai 15 paikkaa kongressiin ja 8 paikkaa senaattiin. 

Sosialisti Michelle Bachelet voitti presidentinvaalit 2005 ja näin ollen hänestä tuli Chilen ensimmäinen naispuolinen presidentti.

Historia
--------

Puolue perustettiin huhtikuussa 19. huhtikuuta 1933. Chilen sotilasvallankaappauksessa syrjäytetty Chilen entinen presidentti Salvador Allende oli yksi puolueen perustajista. Salvador Allende on myös tavallaan puolueen oma marttyyri hänen tehtyään itsemurhan armeijan presidentinpalatsin piirityksen yhteydessä. Allende oli myös ainut sosialistijohtaja Chilessä, joka sai taas yhdistettyä anarkistit, kommunistit, vallankumoukselliset marxilaiset, maltilliset sosialistit ja sosiaalidemokraatit *Unidad Popular* -kansanrintaman alle.

Vuoden 1973 sotilasvallankaappauksen jälkeen puolue kiellettiin yhdessä muiden kansanrintamahallituksen vasemmistopuolueiden kanssa. Puolue hajosi useiksi eri maanalaisiksi ryhmiksi, jotka yhdistyivät vasta 27. joulukuuta 1989 sotilashallinnon ja Augusto Pinochetin vallan loputtua. Puolue luopui sotilasvallankaappauksen jälkeen vallankumouksellisesta marxismista. Puolueen jäsenet ja johtajat vangittiin ja/tai teloitettiin sotilasvallankaappauksen jälkeen. Puolueen johtajista sotilasvallankaappauksen jälkeen katosivat mm. Victor Olea Alegria vuonna 1974 ja Carlos Lorca vuonna 1975.

Aiheesta muualla
----------------

* Kuvia tai muita tiedostoja aiheesta **Chilen sosialistinen puolue** Wikimedia Commonsissa
*Tämä artikkeli käsittelee laulajaa. Alankomaiden prinsessa Alexiasta on eri artikkeli.*
Alexia esiintymässä Sofiassa vuonna 2015.
Alexia vuonna 2008
**Alexia**, oik. **Alessia Aquilani** (s. 19. toukokuuta 1967), on italialainen laulaja. Hänellä oli useita englanninkielisiä menestyskappaleita 1990-luvun lopulla, mutta 2000-luvulla hän alkoi laulaa italiaksi. Alexia tuli tunnetuksi ensin eurodancevaikutteisista kappaleistaan, mutta levy levyltä alkoi siirtyä kohti perinteisempää pop-musiikkia.  Ennen soolouraansa hän tuli tunnetuksi Ice MC:n taustalaulajana 1990-luvun alkupuolella.

Alexia on myynyt maailmanlaajuisesti yli viisi miljoonaa albumia ja Suomessakin yli 110 000. *lähde?* Alexian *Fan Club* -levy on Suomen 20:ksi eniten myydyin ulkomainen albumi 85 530:n kopion myynnillään .

Elämäkerta
----------

### 1990-luku

Alexia syntyi La Spezian kaupungissa Liguriassa Luoteis-Italiassa vuonna 1967. Alexia innostui laulamisesta jo nuorena, ja hän osallistui erilaisiin laulukilpailuihin. 

Hän aloitti yhteistyön tuottaja Roberto Zanettin (tunnettu myös nimellä Robyx) kanssa vuonna 1990 toimimalla taustalaulajana Zanettin eurodance-kokoonpanojen, kuten Double Youn ja Ice MC:n kanssa. Alexia julkaisi ensimmäisen oman singlensä "*Me and You*" vuonna 1995 Zanettin levy-yhtiön ZYX Musicin tuottamana. 

Ensimmäisen albuminsa, eurodance-vaikutteisen *Fan Clubin*, Alexia julkaisi 1997 Sonyn tytäryhtiön Dance Poolin tuottamana. Yhdysvalloissa albumi julkaistiin nimellä *Fun Club*.

Toisella albumillaan *The Party* Alexia lähestyi enemmän popmusiikkia. Albumin tunnetuin kappale on *Gimme love*.

### 2000-luku

Vuonna 2002, *Happy*-albumin ilmestymisen jälkeen, Alexia hylkäsi eurodancen täysin ja alkoi laulaa ainoastaan italiaksi.

Hän esiintyi ensimmäisen kerran San Remon musiikkifestivaaleilla vuonna 2002 ja sijoittui toiseksi kappaleellaan "*Dimmi Come*". Seuraavana vuonna hän yritti uudelleen ja voitti kappaleella "*Per Dire Di No*".

Lokakuussa 2005 Alexia meni naimisiin **Andrea Cameranan** kanssa, ja marraskuussa 2006 pari ilmoitti odottavansa ensimmäistä lastaan. Heille syntyi tyttölapsi helmikuussa 2007.

Alexian toistaiseksi uusin julkaisu on *Io No* -single, joka julkaistiin keväällä 2013.

Diskografia
-----------

* *Fan Club* (1997)
* *The Party* (1998)
* *Happy* (1999)
* *The Hits* (2000)
* *Mad For Music* (2001)
* *Alexia* (2002)
* *Il cuore a modo mio* (2003)
* *Gli occhi grandi della Luna* (2004)
* *Da grande* (2005)
* *Ale'* (2008)
* *Ale&c.* (2009)
* *Stars* (2010)

Lähteet
-------

1. 1 2   (Arkistoitu – Internet Archive)
2. ↑   (Arkistoitu – Internet Archive)
3. ↑

Aiheesta muualla
----------------

* Viralliset internetsivut
* Viralliset fanisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Tšekki
* Korea
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Uimahallin sisäänkäynti.
**Salon uimahalli** on Salon urheilupuistossa sijaitseva uimahalli. Se rakennettiin alun perin 1970-luvulla, ja vuonna 2007 se uudistettiin ja laajennettiin perusteellisesti 8,4 miljoonan euron budjetilla Varsinais-Suomen toiseksi suurimmaksi uimahalliksi Turun Impivaaran jälkeen. Uudistuksen suunnitteli turkulainen arkkitehti Jarmo Saarinen, jonka toimisto on suunnitellut myös Raision ja Loimaan uimahallit.

Uimahallissa on kaksi 25 metrin allasta (vedenlämpö +27 °C) ja hyppytasot 1, 3 ja 5 m, lastenallas (+30 °C), lämpimät terapia- ja viihdealtaat (+30 °C) ja 31 metrin pituinen vesiliukumäki sekä kylmäallas (+7…8 °C). Rakennuksessa on myös kuntosali ja pieni liikuntasali.

Ennen vuoden 2007 remonttia Salon uimahallissa oli noin 100 000 kävijää vuodessa. Vuonna 2008 kävijöitä oli 214 000 ja vuonna 2015 runsaat 211 000. Kävijöistä on senioriliikuntakortin ansiosta yhä suurempi osa eläkeläisiä.

Uimahallin edustalla on Pekka Jylhän maalattu teräsveistos *Ilo*, halkaisijaltaan viisimetrinen värikäs rantapallo.

Lähteet
-------

1. 1 2  Mattsson, Ulla: Salon uimahalli hellii kaikkea kansaa *Turun Sanomat*.  27.4.2007. Viitattu 6.7.2018.
2. ↑  Uimahalli Salon kaupunki.  Arkistoitu 7.7.2018. Viitattu 6.7.2018.
3. ↑  Sundman, Jan: Eläkeläisvirta kiihtyy Salon uimahallissa *Salon Seudun Sanomat*.  11.1.2016. Viitattu 6.7.2018.
4. ↑  Palm, Päivi: Ilo-veistos ylistää elämän keveyttä *Turun Sanomat*.  27.4.2007. Viitattu 6.7.2018.
**Izz ad-Din al-Qassam -prikaatit** (arab. كتائب الشهيد عز الدين القسام) on palestiinalainen sotilaallinen organisaatio, joka on Hamas-puolueen sotilaallinen siipi. Se on saanut nimensä Izz ad-Din al-Qassamin mukaan, joka oli syyrialainen muslimisaarnaaja ja tunnettu antisionisti 1920- ja 1930-luvuilta.

Koska Izz ad-Din al-Qassam -prikaatit on Hamasin sotilassiipi, se myös vastustaa rauhanomaista ratkaisua Israelin–Palestiinan konfliktiin. Se käyttää vastarinnan keinoinaan itsemurhaiskuja, Israelin asevoimien bussien räjäyttelyä ja raketti-iskuja.

Israel, Yhdysvallat, Egypti, Euroopan unioni, Australia ja Uusi-Seelanti pitävät Izz ad-Din al-Qassam -prikaateja terroristijärjestönä.

Izz ad-Din al-Qassam -prikaatit on saanut tukea Syyriasta, Sudanista ja Iranista. Iran on tosin vähentänyt tukeaan, koska Hamas tukee Syyrian sisällissodassa Vapaan Syyrian armeijaa.

Organisaatio
------------

Amerikkalaisen tutkimusinstituutin mukaan Izz ad-Din al-Qassam -prikaatit on jaettu kuuteen eri maantieteelliseen alueeseen Gazan kaistan alueella, joissa jokaisessa on oma komentajansa. Sotilaat liittyvät Izz ad-Din al-Qassam -prikaateihin yleensä noin 16–17 vuoden iässä. Ensin he käyvät vuoden kestävän sotilaallisen- ja uskonnollisen koulutuksen, jonka jälkeen sotilaat vannovat valan salaisessa seremoniassa. Sotilaat pitävät henkilöllisyytensä ja asemansa prikaateissa usein kuolemaansa saakka salassa. Vaikka Izz ad-Din al-Qassam -prikaatit toimivat hyvin ammattimaisesti ja miliisin tavoin, sen sotilaat eivät ole ammattisotilaita ja heistä suurin osa käy päivätöissä.

Lähteet
-------

1. 1 2 3 4 5 6 7  Tunnetko Israelin arkkivihollisen Gazassa? *iltalehti.fi*. Viitattu 3.7.2020. (suomeksi)
2. 1 2  Izz ad-Din al-Qassam Brigades *trackingterrorism.org*. Viitattu 3.7.2020. (englanniksi)
3. 1 2  IZZ AD-DIN AL-QASSAM *justvision.org*. Viitattu 3.7.2020. (englanniksi)
4. ↑  Al-Qassam Brigades reveal details of Israeli army bus attack *middleeastmonitor.com*. Viitattu 3.7.2020. (englanniksi)
5. 1 2  Hamas's Izz al-Din al-Qassam Brigades *ag.gov.au*.  Arkistoitu 5.8.2011. Viitattu 3.7.2020. (englanniksi)
**Zoom** oli vuosina 1973–1974 Suomessa ilmestynyt sarjakuvalehti. Julkaisijana oli Sanoma Osakeyhtiö. Zoom alkoi lokakuussa 1973 ja päättyi vuoden 1974 joulukuussa. Vuonna 1974 julkaistiin myös 14 Zoom-albumia. Zoom-niminen suklaapatukka oli markkinoilla jo aikaisemmin. Patukan mainos oli Zoom-lehden ensimmäisessä numerossa.

Zoomissa ilmestyivät jatkosarjoina jo ennestään lukijoille tutut Asterix sekä Tintti, ja myös myöhemmin suosituksi tulleet Blueberry ja Valerian.

Kaikki Zoomin sarjakuvat olivat belgialaista ja ranskalaista materiaalia, Dargaud- ja Lombard-yhtiöiden kustantamia. 

Zoomin päätoimittajana toimi Mary A. Wuorio, joka kirjoitti maineikkaat pääkirjoitukset useimpiin numeroihin.

Zoom oli vastine belgialaiselle Tintin-lehdelle. Zoomia julkaistiin yhteispainatuksena saksalaisen Zackin kanssa.

Zoomin sarjakuvat
-----------------

* Asterix
* Bernard Prince
* Bob Morane
* Blueberry (aka Navaho)
* Bruno Brazil
* Comanche
* Dan Cooper
* Haikaralaivue (aka Michel ja Ernest)
* Herra Tarkka
* Jeremiah
* Mic Vaillant
* Pom Pom (aka Muppelo, Cubitus)
* Punaparta
* Riku Oksa
* Timjami
* Tintti
* Umpah-Pah
* Valerian
* Walter Müller
**Sangan piiri** (port. *Distrito de Sanga*) on Mosambikin Niassan maakunnassa sijaitseva piiri. Väestönlaskennassa asukasluvuksi saatiin 75 658 (VL 2017), 56 282 (2007) ja 44 225 (1997). Väkiluku oli Mosambikin tilastokeskuksen (INE) ennusteen mukaan kohonnut 80 950:een vuonna 2022. Piirin hallintokeskus on Unangon pikkukylä (Sanga). Se sijaitsee linnuntietä 54 kilometriä ja maanteitse 60 kilometriä aluekeskus Lichingasta pohjoiseen.

Sangan piiri rajoittuu lännessä Lagon piiriin, pohjoisessa Tansaniaan, idässä Mavagon ja Muemben piireihin sekä etelässä Chimbunilan piiriin.

Vuoden keskilämpötila vaihtelee sijainnin mukaan 20:stä 26:een celsiusasteeseen. Keskimääräinen vuosisademäärä on tyypillisesti 1 000–1 200 mm, mutta voi korkeimmilla paikoilla yltää 2 000 millimetriin. Alue kuuluu Rovumajoen valuma-alueeseen.

Piirin pinta-ala on 12 185 neliökilometriä (10,0 % maakunnasta). Toisien lähteiden mukaan pinta-ala olisi 12 545 km² tai 13 469 km². Paikallishallinnossa piiri oli jaettu maakuntatilaston (2022) mukaan neljään hallintoalueeseen (port. *posto administrotivas, P.A.*). Hallintoalueet ovat Lucímbesse (Lussimbeze), Macaloge, Matchedje ja Sanga (Unango).

Lähteet
-------

1. ↑  Governos Distritais (Piirien johtajat) portaldogoverno.gov.mz. Viitattu 8.10.2023. (portugaliksi)
2. ↑  População da Provícia de Niassa, 2007 (pdf)  2007. Instituto Nacional de Estatística. Viitattu 8.10.2023. (portugaliksi)
3. 1 2 3 4  Perfil do Distrito de Sanga Província de Niassa (pdf), 2005, viitattu 8.10.2023, (portugaliksi)
4. 1 2 3 4 5  Anuário Estatístico, Província de Niassa 2022 (pdf) (s. 18 (Q 2.1.1 População por sexo, superfície territorial e densidade populacional segundo distrito, Provincia de Niassa 2022) ja s. 14 (Q 1.1.1 Pontos Extremos e Superfície, Província De Niassa))  6/2023. Instituto Nacional de Estatística, ine.gov.mz. Viitattu 8.10.2023. (portugaliksi)
5. 1 2 3 4  Sanga  28.9.2016. Província de Niassa, niassa.gov.mz. Viitattu 8.10.2023. (portugaliksi)
Jyvälän kansalaisopiston rakennus valmistumisvaiheessaan kesällä 2015.
**Jyvälän kansalaisopisto** on Jyväskylässä toimiva, Jyvälän Setlementti ry:n ylläpitämä kansalaisopisto. Sen uusi toimitalo on valmistunut kesällä 2015 osoitteeseen Palokunnankatu 16. Joulukuussa 2011 Jyvälän entinen toimitalo tuhoutui tuhopoltossa. Palanut rakennus oli entinen Nisulan kartano. Opistolla on myös toinen toimintapaikka Viitaniemessä. Jyvälän Setlementti toimii sitoutumattomana setlementtiperustansa tunnustavana kansalaisjärjestönä.

Lähteet
-------

1. ↑  Jyväskylän tuhoisa kartanopalo vei palan kaupunkihistoriaa: Monien elämäntyö meni *iltasanomat.fi*.  Arkistoitu 24.9.2015. Viitattu 10.7.2023.
2. ↑  Jyväskylän karttapalvelu (Peruskartta 1922, peruskartta 1963) *kartta.jkl.fi*.  Arkistoitu 22.11.2020. Viitattu 10.7.2023.

Aiheesta muualla
----------------

* Jyvälän kansalaisopiston verkkosivut
* Jyväskylän tuhoisa kartanopalo vei palan kaupunkihistoriaa: Monien elämäntyö meni (Arkistoitu – Internet Archive). Ilta-Sanomat.
**Mainosgraafikkojen koulu** eli **MG-koulu** oli vuonna 1956 perustettu oppilaitos Helsingissä, joka koulutti mainosalalla jo toimivia henkilöitä graafisiksi suunnittelijoiksi ja mainostoimistojen art directoreiksi ja ad-assistenteiksi. Koulua ylläpiti Mainosgraafikot ry, jonka nimi muuttui myöhemmin muotoon Graafiset Muotoilijat ry. Nykyisin tämä koulutus on osa Markkinointi-instituutin toimintaa nimillä mainosgraafikon tutkinto MG ja MG-koulu. Kouluttajina toimivat alan ammattilaiset, ja kurssit pidettiin iltaisin.

MG-koulu perustettiin Mainosgraafikot ry:n ja Mainostoimistojen liiton aloitteesta 1956. Ensimmäisinä opettajina toimivat Björn Landström ja Holger Erkelenz. Perustajajäseniin kuulunut Raimo Raimela toimi koulun rehtorina vuodesta 1963 aina 1980-luvun alkuun saakka.

Lähteet
-------

1. ↑  Yrjölä, Elina: Copykoulu alkaa, Markkinointi & Mainonta 17.10.2006, viitattu 12.12.2014.
2. ↑  Alan koulutus (Arkistoitu – Internet Archive), Grafia ry. viitattu 12.12.2014.
3. ↑  Kouluttajat (Arkistoitu – Internet Archive), mainosgraafikko.fi (Markkinointi-instituutti). Viitattu 12.12.2014.
4. ↑  Heinonen, Visa ja Konttinen, Hannu: *Nyt uutta Suomessa! Suomalaisen mainonnan historia*, s. 196. Helsinki: Mainostajien liitto, 2001.
5. ↑  Raimo Raimela, Come to Finland -verkkokauppa, viitattu 12.12.2014.

Kirjallisuutta
--------------

* Kakko, Kari: *Groteski: Mainosgraafikkojen koulun 30-vuotisjuhlajulkaisu*, Mainosgraafikkojen koulu 1986.

Aiheesta muualla
----------------

* Vuosikurssin 2009 verkkosivusto (Arkistoitu – Internet Archive)
Cornplanter
**Cornplanter** (*Gyantwahia* 1750 - 1836) oli irokeesien liittokuntaan kuuluvien senecain sotapäällikkö. Hänet tunnettiin yleisesti brittien keskuudessa myös nimellä **John O'Bail**. Nimi tuli hänen isältään, joka oli hollantilaissyntyinen kauppias John Abeel  New Yorkista. Cornplanter vietti niin lapsuutensa kuin nuoruutensakin senecain kylässä, josta hänen äitinsä oli lähtöisin. Amerikan sisällissodassa Cornplanter kunnostautui mohawkpäällikkö Joseph Brantin tavoin ja johti irokeesien sotavoimia nauttien suurta arvonantoa. Cornplanteria on kuvattu erityisen älykkääksi ja hyvin kaunopuheiseksi.

Vapaussodan jälkeen Cornplanter katsoi tulleensa brittiläisten pettämäksi näiden kärsittyä tappion siirtokunnille. Hän solmi rauhan Yhdysvaltain kanssa pitäen kansansa erossa tulevista sodista. Cornplanterista tuli Yhdysvaltain uskollinen liittolainen 1700-luvun lopulta lähtien

Lähteet
-------

* Abler, Thomas Struthers: *Cornplanter: Chief Warrior of the Allegany Senecas*. Syracuse Universe Press, 2007. ISBN 9780815631149. Kirja Googlen teoshaussa. (englanniksi)

### Viitteet

1. ↑   Abler s. 1-2
2. ↑  Chief Cornplanter: Last War Chief pf the Senecas *Indigenouspeople.com*. Viitattu 4.2.2008.. (englanniksi)
3. ↑  Seneca war chief and statesman *Bibliobase.com*. Viitattu 30.12.2010. (englanniksi)
**Pellonpuiston peruskoulu** on Huittisten kaupungissa toimiva 7–9-luokkalaisille tarkoitettu oppilaitos. Vuonna 2021 koulussa oli noin 290 oppilasta. Opettajia koulussa on noin 30, joista musiikin ja liikunnan opettajat opettavat myös lukiossa. Koulun rehtorina toimii Mari Westerberg. Koulussa toimii myös muuta henkilökuntaa: neljä koulunkäyntiohjaajaa, kaksi laitoshuoltajaa, kolme kokkia, kiinteistönhoitaja, koulusihteeri, koulutsemppari, koulukuraattori sekä terveydenhoitaja.

Pellonpuiston koulu toimi Huittisten ja Vampulan kuntien yhteisenä yläkouluna jo ennen kuntaliitosta vuonna 2009.

Rakennus
--------

Koulurakennus on saatu valmiiksi vuonna 1968, mutta sen jälkeen sitä on saneerattu. Koulu koostuu kahdesta rakennuksesta: A- ja B-puolesta. A-puolen remontti valmistui vuonna 2005 ja B-puolen remontti 2008. Pellonpuistolla ja Lauttakylän lukiolla on myös yhteisiä luokkia lukion tiloissa. Muun muassa liikuntatunteja pidetään lukion liikuntasalissa, uimahallissa, liikuntahalli Tahto-areenalla sekä urheilukentällä ja jäähallissa. Juhlat pidetään useasti Risto Ryti -salissa Huittisten ammatti- ja yrittäjäopistolla.

Opetus
------

* 7. luokalla 30 h pakollisia aineita ja 2 h valinnaista saksaa.
* 8. luokalla 24 h pakollisia ja 6 h valinnaisia aineita.
* 9. luokalla 23 h pakollisia ja 7 h valinnaisia aineita.

Valinnaisaineet
---------------

Pellonpuistossa, niin kuin muissakin kouluissa, on mahdollista valita kieliä sekä muita valinnaisaineita 8- ja 9-luokille.

Kielivalinnat: Kaikki lukevat pakollisena englantia ja ruotsia. Vapaaehtoisena kielenä Pellonpuistossa saa valita ruotsin, saksan, ranskan, venäjän tai espanjan. Muut valinnat: liikunta, musiikki, tekninen- tai tekstiilikäsityö, kuvataide, kotitalous, lakitieto, sisustuskurssi, digikuvaus, logiikkapelit, mahdollisuus opiskella kotitaloutta ruotsiksi tai englanniksi.

Comenius-hanke
--------------

Comenius on EU:n rahoittama hanke, joka on suunnattu nuorille poistamaan ennakkoluuloja. Se opettaa nuorille myös kansainvälisyyttä. Hanke käynnistyi Pellonpuiston koulussa syksyllä 2010 ja ryhmässä työskenteli 20 oppilasta. Pellonpuiston koulun yhteistyömaat ovat Niegowa (Puola), Budapest (Unkari), Ceuta (Espanja), Trnava (Slovakia) ja Aydin (Turkki).

Lähteet
-------

1. 1 2  Perusopetuksen oppilaitokset (Valitse opetuksen järjestäjäksi Huittisten kaupunki) Opetushallinnon tilastopalvelu Vipunen. Viitattu 15.3.2023.
2. ↑  Pellonpuiston koulu Huittisten kaupunki. Viitattu 15.3.2023.
3. ↑  Yhteystiedot Huittisten kaupunki. Viitattu 15.3.2023.

Aiheesta muualla
----------------

* Koulu Huittisten nettisivuilla

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Huittisten koulut |
| --- |
|  |
| Alakoulut | 
* Lauttakylän koulu
* Loiman koulu
* Sallilan koulu
* Sammun koulu
* Suttilan koulu

 |
|  |
| Yläkoulut | 
* Pellonpuiston koulu

 |
|  |
| Entiset koulut | 
* Kuninkaisten kansakoulu

 |

 |
**Vesa Juhani Virtanen** (s. 6. toukokuuta 1966 Oulu) on suomalainen kenraaliluutnantti ja Pääesikunnan päällikkö.

Vesa Virtanen syntyi everstiluutnantti Pentti Virtasen ja farmaseutti Ella Koskisen perheeseen ja avioitui vuonna 1994 Sari Linkovuon kanssa. Virtanen tuli ylioppilaaksi Vehkalahden lukiosta 1985 ja valmistui Kadettikoulusta 1989. Virtasella on myös valtiotieteen maisterin tutkinto Helsingin yliopistosta vuodelta 1994. Esiupseeri- ja yleisesikuntaupseerikurssit hän suoritti 1996–1998. Uudenmaan jääkäripataljoonassa Virtanen oli opetusupseeri 1989–1990 ja komppanian varapäällikkö 1990–1992 ja Maanpuolustuskorkeakoulussa opettaja 1993–1995. Virtanen toimi YK:n sotilastarkkailijana entisessä Jugoslaviassa 1995–1996 ja osastoesiupseerina Helsingin sotilasläänin esikunnassa 1998–2000, osastoesiupseerina pääesikunnassa 2000, puolustusvoimain komentajan adjutanttina 2001 ja EU:n sotilaskomitean puheenjohtajan adjutanttina Brysselissä 2001–2004. Pääesikuntaan hän palasi osastoesiupseeriksi 2004 ja toimi siellä vanhempana osastoesiupseerina 2005–2007.

Ylemmän päällystön kurssin vuonna 2006 suorittaneesta Virtasesta tuli 2007 Uudenmaan jääkäripataljoonan komentaja vuoteen 2009 asti, jolloin hän siirtyi pääesikunnan henkilöstöosastolle erityistehtäviin. Osaston koulutussektorin johtajana hän toimi 2010–2012 ja vierailevana tutkijana Harvardin yliopistossa 2012–2013. Turvallisuuskomitean pääsihteeriksi puolustusministeriöön Virtanen nimitettiin 2013. Ylemmän johdon kurssin 2015 suorittanut Virtanen oli Kainuun prikaatin komentaja 2015–2017. Puolustusvoimien suunnittelupäälliköksi hänet nimitettiin 2017, Puolustusvoimien henkilöstöpäälliköksi 2021 ja Pääesikunnan päälliköksi 1. heinäkuuta 2022 alkaen.

Virtanen ylennettiin vänrikiksi 1986, luutnantiksi 1989, yliluutnantiksi 1991, kapteeniksi 1993, majuriksi 1998, everstiluutnantiksi 2006, everstiksi 2012, prikaatikenraaliksi 2016, kenraalimajuriksi 2020 ja kenraaliluutnantiksi 2022.

Lähteet
-------

1. 1 2  *Kadettiupseerit 1920–2000*, s. 848. Virtanen, Vesa Juhani. Helsinki: Kadettikunta ry. Upseeriliitto ry. 2000. ISBN 951-98334-3-9.
2. 1 2 3 4  Virtanen, Vesa Juhani Puolustusvoimat. Viitattu 18.6.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Fonovox** oli vuosina 1970–1978 toiminut suomalainen levy-yhtiö, jota johti Henry Haapalainen. Levy-yhtiö harjoitti julkaisutoimintaa myös Discovox, Titan- ja Hitvox-merkeillä.*lähde?* Levy-yhtiön artisteja olivat mm. Tapio Heinonen, Salomon, Paajanen, Reijo Taipale, Markku Suominen, Eero Aven, Rock Cadillac sekä toisinaan myös Haapalainen itse.

Levymerkin pääpaino oli suomalaisen iskelmämusiikin julkaisemisessa, mutta tuotantoon mahtui myös rock-musiikkia. Uuden musiikin ohella Fonovox julkaisi myös mm. Olavi Virran, Erkki Junkkarisen ja Henry Theelin kokoelmia artistien tuotannon siltä osin kuin tuottajan suoja-aika oli päättynyt (suoja-aika tuolloin 25 vuotta, nykyisin 50 vuotta).

Levy-yhtiön toiminta päättyi vuonna 1978 konkurssiin. Fonovoxin ääniteiden oikeudet omistaa nykyään Warner Music Finland. 

Fonovoxilla tuottajana toiminut Jarmo Jylhä ja markkinointijohtajana ollut Erkki Puumalainen perustivat alkuvuodesta 1979 JP-Musiikki nimisen levy-yhtiön.

Lähteet
-------

### Viitteet

1. 1 2 3 4 5  Fonovox - CDs and Vinyl at Discogs *Discogs*. Viitattu 16.02.2018.
2. ↑  Äänitearkistot avautuvat verkossa *www.hs.fi*. Viitattu 22.10.2023.
3. ↑  Syntyi uusi levy-yhtiö.  *Helsingin Sanomat*, 13.4.1979, s. 13. Näköislehti (maksullinen).

Aiheesta muualla
----------------

* Fonovox Discography
* Fonovox Fenno-levytietokannassa
* Discovox Fenno-levytietokannassa
* Hitvox Fenno-levytietokannassa
* Titan Fenno-levytietokannassa
Kaasupulloja. Vasen pullo sisältää heliumia, mistä kertoo pullon ruskea yläosa. Pulloihin on liitetty paineenalentimet.
**Kaasupullo** on paineastia, jossa säilytetään kaasua korkeassa paineessa. Kaasu saadaan pullosta ulos hallitusti paineenalennusventtiilin avulla. Kaasupullojen yläosan väritys yleensä kertoo, mitä kaasua pullo sisältää. Väritys kuitenkin vaihtelee, joten pullon sisältö on syytä aina selvittää sen kyljessä olevasta tekstistä. Kaasupulloissa voi olla inerttejä eli reagoimattomia kaasuja, kuten typpeä tai heliumia, mutta ne voivat sisältää myös herkästi syttyviä tai räjähtäviä kaasuja kuten vetyä tai happea.

Käyttö ja täyttö
----------------

Kaasupulloja käytetään niin teollisuudessa, luonnontieteen aloilla kuin lääketieteessä. Kaasupullot ovat uusiokäytettäviä ja yleensä ne vuokrataan kaasun toimittajalta, joka täyttää tyhjät pullot uudelleen. Pullojen sisältämän kaasun hinta riippuu kaasun puhtausasteesta. Jotta pullo ei likaantuisi, kaasupulloa ei saa koskaan päästää täysin tyhjäksi vaan on jätettävä pieni ylipaine puhtaan täytön mahdollistamiseksi. Suomessa kaasuja toimittavia yhtiöitä ovat muun muassa Woikoski, Air Liquide ja Linde Gas, entinen AGA.

Turvallisuus
------------

Kaasupullojen käytöstä on useita turvallisuusmääräyksiä. Esimerkiksi tulipalojen varalta kaasupullojen paikat on ilmoitettava selvästi, koska ne aiheuttavat kuumetessaan räjähdysvaaran. 
Pulloja on ylipäänsä käsiteltävä varoen, ja siirrettäessä niitä ei saa nostaa kuvusta tai suojuksesta. Pullokärryjen käyttö on suositeltavaa. Pulloa siirrettäessä pääventtiiliä suojaamassa tulee olla suojakupu, jotta pullon kaatuessa sen pääventtiili ei vaurioidu ja aiheuta vakavaa vaaratilannetta. Kaasupullot tulee varastoida hyvin tuulettuvassa tilassa.

Katso myös
----------

* Nestekaasu

Lähteet
-------

1. ↑  AGAn turvallisuusohjeet *AGA*.  Arkistoitu. Viitattu 21.2.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kaasupullo**.
* AGA
* Air Liquide Finland Oy (Arkistoitu – Internet Archive)
* Air Liquide (englanniksi)
* Woikoski